Wara li tħassru l-ewwel 10 itlielaq tal-Formula Wieħed kawża tal-imxija tal-Covid-19, il-Formula Wieħed ħabbar li l-istaġun se jibda fil-5 ta' Lulju bil-Grand Prix tal-Awstrija. Dan hekk kif tħabbru d-dati tal-ewwel tmien t'itlielaq minn dan l-istaġun. Ġimgħa wara t-tellieqa fl-Awstrija ssir tellieqa oħra fil-pajjiż biex imbgħad il-kampjonat ikompli fl-Ungerjia, ir-Renju Unit b'żewġt itlielaq, Spanja, il-Belġju u l-Italja. Il-bqija tal-kampjonat se jitħabbar iżjed 'il quddiem.